In nomine sanctæ et individuæ Trinitatis, ego Gauterus Præpositus, dono Deo et Sanctæ-Mariæ, ad usus fratrum Pontiniacensium, Deo sub regula beati patris Benedicti servientium, quicquid in toto territorio Loronii jure possideo perpetuo possidendum, laudantibus uxore mea Inguelina et filiis Gautero, Landrico, Stephano, genere meo; Otuinus quoque, qui, licet injuste sicut mihi videtur, calumpniam michi de ipsa terra faciebat, laudavit. Hujus rei testes sunt: Willermus, comes; Hugo, vicecomes; Guido de Britinolis; Gauterus Mainfredi; Stephanus Constantini; Nocherus Bertramni; Herveus de Tociaco; Gaudricus, cellerarius; Bellavena Cognus; Gauterus de Donziaco; Raimundus ejusdem præpositus; Gaufridus, filius Otuini qui etiam laudavit; Hugo de Cilio. Data Clameciaci, V idus novembris, luna XIV, anno ab incarnatione Domini MCXXº, Calixto II papa, regnante Ludovico rege, Hugone Autisiodorensi episcopo.